CELEX: 62014TN0438
Language: hr
Date: 2014-06-13 00:00:00
Title: Predmet T-438/14: Tužba podnesena 13. lipnja 2014. – Silec Cable i General Cable protiv Komisije

25.8.2014   
            
            
               HR
            
            
               Službeni list Europske unije
            
            
               C 282/44
            
         Tužba podnesena 13. lipnja 2014. – Silec Cable i General Cable protiv Komisije
   (Predmet T-438/14)
   2014/C 282/58
   Jezik postupka: engleski
   
      Stranke
   
   
      Tužitelji: Silec Cable (Montereau Fault Yonne, Francuska) i General Cable Corp. (Wilmington, Sjedinjene Američke Države) (zastupnik: I. Sinan, Barrister)
   
      Tuženik: Europska komisija
   
      Tužbeni zahtjev
   
   Tužitelji od Općeg suda zahtijevaju da:
   
               —
            
            
               poništi članak 1. Odluke Komisije C (2014) 2139 final od 2. travnja 2014. o postupku u skladu s člankom 101. UFEU-a i člankom 53. Sporazuma o EGP-u, predmet COMP/AT.39610 – energetski kabeli („Odluka”) u odnosu na Silec Cable i General Cable;
            
         
               —
            
            
               podredno, izmijeni članak 2. Odluke i snizi iznos novčane kazne izrečene Silec Cableu i General Cableu zbog razloga navedenih u tužbi;
            
         
               —
            
            
               Europskoj komisiji naloži snošenje troškova postupka.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe pet tužbenih razloga.
   
               1.
            
            
               Prvi tužbeni razlog temelji se na činjenici da je Komisija pogrešno primijenila pravo i nije dokazala sukladno pravu o teretu dokazivanja iz članka 2. Uredbe Vijeća br. 1/2003.
            
         
               2.
            
            
               Drugi tužbeni razlog temelji se na činjenici da je Komisija pogrešno primijenila pravo i povrijedila načelo tereta dokaza i presumpciju nedužnosti tvrdeći da je Silec Cable imao pozitivnu obvezu javno se distancirati od navedenog zabranjenog sporazuma.
            
         
               3.
            
            
               Treći tužbeni razlog temelji se na činjenici da je Komisija počinila očitu pogrešku u procjeni i povrijedila načelo jednakog postupanja zaključivši da je Silec Cable izravno sudjelovao u navodnom zabranjenom sporazumu od 30. studenoga 2005.
            
         
               4.
            
            
               Četiri tužbeni razlog temelji se na činjenici da je Komisija počinila očitu pogrešku u procjeni i povrijedila načelo jednakog postupanja tako što je postupala prema Silec Cable drugačije i nedosljedno u odnosu na način na koji je postupala prema drugim adresatima Odluke.
            
         
               5.
            
            
               Peti tužbeni razlog temelji se na činjenici da je Komisija u najmanju ruku počinila očitu pogrešku u procjeni i povrijedila načelo jednakog postupanja i proporcionalnosti time što nije označila Silec Cable kao uzgrednog sudionika.